CELEX: 32008R1243
Language: hu
Date: 2008-12-12 00:00:00
Title: A Bizottság 1243/2008/EK rendelete ( 2008. december 12. ) a 2006/141/EK irányelv III. és VI. mellékletének módosításáról bizonyos anyatej-helyettesítő tápszerek összetételi követelményeire vonatkozóan (EGT-vonatkozású szöveg)

13.12.2008   
            
            
               HU
            
            
               Az Európai Unió Hivatalos Lapja
            
            
               L 335/25
            
         
      A BIZOTTSÁG 1243/2008/EK RENDELETE
   
   (2008. december 12.)
   a 2006/141/EK irányelv III. és VI. mellékletének módosításáról bizonyos anyatej-helyettesítő tápszerek összetételi követelményeire vonatkozóan
   (EGT-vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a különleges táplálkozási célú élelmiszerekre vonatkozó tagállami jogszabályok közelítéséről szóló, 1989. május 3-i 89/398/EGK tanácsi irányelvre (1) és különösen annak 4. cikke (1) bekezdése harmadik albekezdésének második francia bekezdésére,
   mivel:
   
               (1)
            
            
               Az anyatej-helyettesítő és anyatej-kiegészítő tápszerekről szóló, 2006. december 22-i 2006/141/EK bizottsági irányelv (2) többek között az anyatej-helyettesítő tápszerek összetételére vonatkozóan követelményeket állapít meg.
            
         
               (2)
            
            
               A 2006/141/EK irányelv előírja, hogy csak a III. mellékletben felsorolt anyagokat lehet az anyatej-helyettesítő tápszerek előállításához felhasználni annak érdekében, hogy megfeleljenek többek között az aminosavakra és egyéb nitrogénvegyületekre vonatkozó követelményeknek.
            
         
               (3)
            
            
               Az említett irányelv III. mellékletét módosítani szükséges annak érdekében, hogy engedélyezhető legyen az L-argininnek és hidrokloridjának az anyatej-helyettesítő tápszerekben való felhasználása.
            
         
               (4)
            
            
               A 2006/141/EK irányelv előírja továbbá, hogy az I. melléklet 2.2. pontjában meghatározott, hidrolizált fehérjékből gyártott anyatej-helyettesítő tápszereknek – melyek fehérjetartalma a minimális és 0,56 g/100 kJ (2,25 g/100 kcal) érték között van – meg kell felelniük a VI. melléklet megfelelő előírásainak. Az említett melléklet előírásokat határoz meg a fehérjetartalomra és -forrásra, valamint a tehéntej-fehérjéből származó tejsavófehérje-hidrolizátumokból gyártott fent említett anyatej-helyettesítő tápszerek gyártásához felhasznált fehérje feldolgozására vonatkozóan.
            
         
               (5)
            
            
               A tehéntejfehérjéből származó tejsavófehérje-hidrolizátumokon alapuló anyatej-helyettesítő tápszerek forgalomba hozatalának kétéves időtartamra történő engedélyezéséről szóló, 2006. október 27-i 1609/2006/EK bizottsági rendelet (3) engedélyezi a rendelet mellékletében a fehérjetartalomra, -forrásra, -feldolgozásra és -minőségre vonatkozóan meghatározott előírásokkal összhangban lévő tehéntejfehérje-hidrolizátumokon alapuló anyatej-helyettesítő tápszerek forgalomba hozatalát. Ez az engedély 2008. október 27-én lejár.
            
         
               (6)
            
            
               A 2006/141/EK irányelv állandó alapot biztosít az 1609/2006/EK rendeletben meghatározott engedélyezés számára. A 2006/141/EK irányelv VI. melléklete meghatározza a szóban forgó anyatej-helyettesítő tápszerek esetében a fehérjetartalomra, -forrásra és -feldolgozásra vonatkozó előírásokat. Azonban az említett mellékletbe nem vették át a fehérjeminőségre vonatkozó különleges összetételi követelményeket. E követelmények hiánya az 1609/2006/EK rendelet hatályvesztését követően megakadályozná fehérje-hidrolizátumokból gyártott anyatej-helyettesítő tápszerek forgalomba hozatalát.
            
         
               (7)
            
            
               A 2006/141/EK irányelv VI. mellékletét ki kell egészíteni az 1609/2006/EK rendeletben meghatározott engedélyben szereplő, a fehérjeminőségre vonatkozó, hiányzó követelményekkel. Az említett mellékletet ezért ennek megfelelően módosítani kell.
            
         
               (8)
            
            
               Az anyatej-helyettesítő tápszerek piaca megzavarásának elkerülése érdekében e rendeletet 2008. október 28-tól kell alkalmazni.
            
         
               (9)
            
            
               Az e rendeletben előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   A 2006/141/EK irányelv III. és VI. melléklete ezen rendelet mellékletével összhangban módosul.
   2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   Ezt a rendeletet 2008. október 28-tól kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2008. december 12-én.
      
         
            a Bizottság részéről
         
         Androulla VASSILIOU
         
         
            a Bizottság tagja
         
      
   
   
      (1)  HL L 186., 1989.6.30., 27. o.
   
      (2)  HL L 401., 2006.12.30., 1. o.
   
      (3)  HL L 299., 2006.10.28., 9. o.
   
      MELLÉKLET
      A III. és a VI. melléklet a következőképpen módosul:
      
                  1.
               
               
                  A III. melléklet 3. szakaszában az „Aminosavak és egyéb nitrogénvegyületek” című lista elejére az alábbi anyagot kell felvenni:
                  „L-arginin és hidrokloridja (1)
                  
               
            
                  2.
               
               
                  A VI. melléklet a következő 4. ponttal egészül ki:
                  „4.   Fehérjeminőség
                  Az anyatejben lévő nélkülözhetetlen és feltételesen nélkülözhetetlen aminosavak – mg/100 kJ-ban és /100 kcal-ban kifejezve – a következők:
                  
                               
                           
                           
                              100 kJ-ra vonatkoztatott érték (2)
                              
                           
                           
                              100 kcal-ra vonatkoztatott érték
                           
                        
                              Arginin
                           
                           
                              16
                           
                           
                              69
                           
                        
                              Cisztin
                           
                           
                              6
                           
                           
                              24
                           
                        
                              Hisztidin
                           
                           
                              11
                           
                           
                              45
                           
                        
                              Izoleucin
                           
                           
                              17
                           
                           
                              72
                           
                        
                              Leucin
                           
                           
                              37
                           
                           
                              156
                           
                        
                              Lizin
                           
                           
                              29
                           
                           
                              122
                           
                        
                              Metionin
                           
                           
                              7
                           
                           
                              29
                           
                        
                              Fenilalanin
                           
                           
                              15
                           
                           
                              62
                           
                        
                              Treonin
                           
                           
                              19
                           
                           
                              80
                           
                        
                              Triptofán
                           
                           
                              7
                           
                           
                              30
                           
                        
                              Tirozin
                           
                           
                              14
                           
                           
                              59
                           
                        
                              Valin
                           
                           
                              19
                           
                           
                              80
                           
                        
            
         (1)  Az L-arginin és hidrokloridja csak a 7. cikk (1) bekezdésének harmadik albekezdésében említett anyatej-helyettesítő tápszerek előállításához használható.”
      
         (2)  1 kJ = 0,239 kcal.”